Diari Oficial de la Generalitat Valenciana


Sumari del DOGV 8014, del 04-04-2017 (2017/2678)

DECRET 36/2017, de 10 de març, del Consell, pel qual s'estableix el currículum del cicle formatiu de grau mitjà corresponent al títol de Tècnic/a en Impressió Gràfica
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/03/10/36/dof/vci/html**

### Dades del document

Número de DOGV
:   8014

Data del DOGV
:   04-04-2017

Secció del DOGV
:   I. DISPOSICIONS GENERALS

Número del document
:   2017/2678


Data del document
:   10-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * legislació

DECRET 36/2017, de 10 de març, del Consell, pel qual s'estableix el currículum del cicle formatiu de grau mitjà corresponent al títol de Tècnic/a en Impressió Gràfica [2017/2678]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional: Formació en centres de treball  
Article 5. Espais i equipament  
Article 6. Professorat  
Article 7. Docència en anglès  
Article 8. Autonomia dels centres  
Article 9. Requisits dels centres per a impartir aquestes ensenyances  
Article 10. Avaluació, promoció i acreditació  
Article 11. Adaptació als distints tipus i persones destinatàries de l'oferta educativa  
Disposició addicional primera. Calendari d'implantació  
Disposició addicional segona. Autorització de centres docents  
Disposició addicional tercera. Requisits del professorat de centres privats o de centres públics de titularitat diferent de l'administració educativa  
Disposició addicional quarta. Incidència pressupostària  
Disposició transitòria única. Procés de transició i drets de l'alumnat que curse el cicle formatiu establit per a l'obtenció del títol de Tècnic/a en Impressió en Arts Gràfiques emparat per la Llei orgànica 1/1990, de 3 d'octubre, d'ordenació general del sistema educatiu  
  
Disposició derogatòria única. Derogació normativa  
Disposició final primera. Aplicació i desenvolupament  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals.  
Annex III. Professorat  
Annex IV. Currículum mòduls professionals: anglès tècnic I-M i II-M  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que conformen el cicle formatiu en centres de titularitat privada, o d'administracions diferents de l'educativa  
  
  
  
PREÀMBUL  
  
L'Estatut d'Autonomia de la Comunitat Valenciana estableix, en l'article 53, que és de competència exclusiva de la Generalitat la regulació i administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que disposen l'article 27 de la Constitució Espanyola i les lleis orgàniques que, d'acord amb l'apartat 1 del seu article 81, la despleguen.  
Una vegada aprovat i publicat en el Boletín Oficial del Estado el Reial decret 1590/2011, de 4 de novembre, pel qual s'estableix el títol de Tècnic en Impressió Gràfica i se'n fixen les ensenyances mínimes, els continguts bàsics de les quals representen el 55 per cent de la duració total del currículum d'aquest cicle formatiu, establerta en 2.000 hores, en virtut del que disposa l'article 10, apartats 1 i 2 de la Llei orgànica 5/2002, de 19 de juny, de les qualificacions i de la formació professional, en els articles 6.2, 6.3, 39.4 i 39.6 de la Llei orgànica 2/2006, de 3 de maig, d'educació (LOE), i en el capítol I del títol I del Reial decret 1147/2011, de 29 de juliol, pel qual s'estableix l'ordenació de la Formació Professional del sistema educatiu, és procedent, tenint en compte els aspectes definits en la normativa anteriorment mencionada, establir el currículum complet d'aquestes noves ensenyances de Formació Professional Inicial vinculades al títol mencionat en l'àmbit d'aquesta comunitat autònoma, ampliant i contextualitzant els continguts dels mòduls professionals i respectant el seu perfil professional.  
  
En la definició d'aquest currículum s'han tingut en compte les característiques educatives, així com les socioproductives i laborals, de la Comunitat Valenciana a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjudici a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei orgànica 5/2002, de 19 de juny, de les qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de tècnic en Prevenció de Riscos Laborals, nivell bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels serveis de prevenció, i incorporant en el currículum formació en la llengua anglesa per a facilitar la seua mobilitat professional a qualsevol país europeu.  
Aquest currículum requereix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
Aquesta disposició està inclosa en el Pla normatiu de l'Administració de la Generalitat per a 2017.  
Per tot això, oït el Consell Valencià de Formació Professional, a proposta del conseller d'Educació, Investigació, Cultura i Esport, amb el preceptiu dictamen del Consell Escolar de la Comunitat Valenciana, conforme amb el Consell Jurídic Consultiu de la Comunitat Valenciana, i amb la deliberació prèvia del Consell en la reunió del dia 10 de març de 2017,  
  
  
DECRETE  
  
Article 1. Objecte i àmbit d'aplicació  
1. Aquest decret té per objecte establir el currículum del cicle formatiu de grau mitjà vinculat al títol de Tècnic/a en Impressió Gràfica, tenint en compte les característiques socioproductives, laborals i educatives de la Comunitat Valenciana. A aquest efecte, la identificació del títol, el perfil professional expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es defineixen en el títol de Tècnic/a en Impressió Gràfica, determinat en el Reial decret 1590/2011, de 4 de novembre, pel qual s'estableix l'esmentat títol i les seues ensenyances mínimes.  
2. El que disposa aquest decret serà aplicable en els centres docents que desenvolupen les ensenyances del cicle formatiu de grau mitjà de Tècnic/a en Impressió Gràfica, ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'aquest cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglès, és de 2.000 hores.  
2. Els seus objectius generals, els mòduls professionals i els objectius dels esmentats mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'estableixen per a cada un en el Reial decret 1590/2011, de 4 de novembre.  
3. Els continguts i la càrrega lectiva completa d'aquests mòduls professionals s'estableixen en l'annex I d'aquest decret.  
  
Article 3. Organització i distribució horària  
La impartició dels mòduls professionals d'aquest cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'aquest decret.  
  
Article 4. Mòdul professional: Formació en centres de treball  
El mòdul professional de Formació en centres de treball es realitzarà, amb caràcter general, en el tercer trimestre del segon curs.  
  
Article 5. Espais i equipament  
1. Els espais mínims que han de reunir els centres educatius per a permetre el desenvolupament de les ensenyances d'aquest cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els establerts en l'annex V d'aquest decret.  
2. Els espais formatius establerts poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se per mitjà de tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, màquines i material anàleg que s'empre disposaran de la instal·lació necessària perquè funcionen correctament, i compliran les normes de seguretat i de prevenció de riscos i totes les altres que siguen aplicables.  
b) La seua quantitat i característiques hauran d'estar en funció del nombre d'alumnes i permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais esmentats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu de grau mitjà en Impressió Gràfica indicats en el punt 2 de l'article 2 d'aquest decret segons allò que preveu la normativa estatal de caràcter bàsic, són els establerts actualment en l'annex III.A del Reial decret 1590/2011, de 4 de novembre, i en l'annex III d'aquest decret es determinen les especialitats i, si és el cas, els requisits de formació inicial del professorat amb atribució docent en el mòdul professional d'anglès tècnic inclòs en l'article 7.  
2. A fi de garantir la qualitat d'aquestes ensenyances, per a poder impartir els mòduls professionals que conformen el cicle formatiu, el professorat dels centres docents no pertanyents a l'administració educativa, ubicats en l'àmbit territorial de la Comunitat Valenciana, haurà de posseir la corresponent titulació acadèmica que es concreta en l'annex VI d'aquest decret i, a més, acreditar la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau/màster universitari.  
  
Article 7. Docència en anglès  
1. A fi que l'alumnat conega la llengua anglesa, en els seus vessants oral i escrit, que li permeta resoldre situacions que impliquen la producció i comprensió de textos relacionats amb la professió, conèixer els avanços d'uns altres països, realitzar propostes d'innovació en el seu àmbit professional i facilitar la seua mobilitat a qualsevol país europeu, el currículum d'aquest cicle formatiu la incorpora de manera integrada en dos mòduls professionals entre els què componen la totalitat del cicle formatiu.  
2. Aquests mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglès d'acord amb la normativa aplicable a la Comunitat Valenciana. A fi de garantir que l'ensenyament en anglès s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos i els mòduls susceptibles de ser impartits en llengua anglesa són els relacionats amb les unitats de competència incloses en el títol.  
3. Com a conseqüència de la complexitat més gran que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva, en dues hores setmanals per al mòdul que s'impartisca en el primer curs i dues hores per al que es desenvolupe durant el segon curs. A més, el professorat que impartisca els esmentats mòduls professionals tindrà assignades en el seu horari individual tres hores setmanals de les complementàries al servei del centre per a la seua preparació.  
4. Si no es compleixen les condicions indicades, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu concretaran i desenvoluparan el currículum del cicle formatiu incloent un mòdul d'anglès tècnic en cada curs acadèmic, la llengua vehicular del qual serà l'anglès, amb una càrrega horària de dues hores setmanals en el primer curs i dues hores setmanals en el segon curs. El currículum d'aquests mòduls d'anglès tècnic es concreta en l'annex IV.  
  
Article 8. Autonomia dels centres  
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenvolupament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu i depenent de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establerts en aquest decret, i potenciaran o crearan la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La conselleria amb competències en aquestes ensenyances de formació professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenvolupament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en aquestes ensenyances de formació professional, sense que, en cap cas, s'imposen aportacions a l'alumnat ni exigències per a aquella.  
  
Article 9. Requisits dels centres per a impartir aquestes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic/a en Impressió Gràfica, s'ajustaran al que estableix la Llei orgànica 2/2006, de 3 de maig, d'Educació, i a les normes que la despleguen i, en tot cas, hauran de complir els requisits que s'estableixen en l'article 46 del Reial decret 1147/2011, de 29 de juliol, a més del que estableix el Reial decret 1590/2011, de 4 de novembre, i normes que el despleguen.  
  
Article 10. Avaluació, promoció i acreditació  
Per a l'avaluació, la promoció i l'acreditació de la formació establerta en aquest decret caldrà ajustar-se a les normes que expressament dicte la conselleria amb competències en aquestes ensenyances de formació professional.  
  
Article 11. Adaptació als distints tipus i persones destinatàries de l'oferta educativa  
La conselleria amb competències en aquestes ensenyances de formació professional podrà realitzar ofertes formatives d'aquest cicle formatiu adaptades a les necessitats específiques de col·lectius desfavorits o amb risc d'exclusió social, i adequar les ensenyances del cicle a les característiques dels diversos tipus d'oferta educativa, a fi d'adaptar-se a les característiques de les persones destinatàries.  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació d'aquest decret tindrà lloc a partir del curs escolar 2015-2016, per a les ensenyances (mòduls professionals) seqüenciades en el curs primer de l'annex II d'aquest decret i en el curs 2016-2017, per a les ensenyances (mòduls professionals) seqüenciades en el segon curs de l'esmentat annex II. Simultàniament, en els mateixos cursos acadèmics, deixaran d'impartir-se les corresponents al primer i segon curs de les ensenyances establertes per a l'obtenció del títol de Tècnic/a en Impressió en Arts Gràfiques, emparat per la Llei orgànica 1/1990, de 3 d'octubre, d'ordenació general del sistema educatiu (LOGSE).  
  
Segona. Autorització de centres docents  
Tots els centres de titularitat pública o privada ubicats en l'àmbit territorial de la Comunitat Valenciana que, en la data d'entrada en vigor d'aquest decret, tinguen autoritzades ensenyances conduents a l'obtenció del títol de Tècnic/a en Impressió en Arts Gràfiques, emparat per la LOGSE, queden autoritzats per a impartir les ensenyances conduents a l'obtenció del títol de Tècnic/a en Impressió Gràfica, emparat per la LOE.  
  
Tercera. Requisits del professorat de centres privats o de centres públics de titularitat diferent de l'Administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'aquest decret, no tinga els requisits acadèmics exigits en l'article 6 d'aquest decret podrà impartir els corresponents mòduls professionals que conformen aquest currículum si es troba en algun dels supòsits següents:  
a) Professorat que haja impartit docència als centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets, o a falta d'això dotze mesos en períodes continus o discontinus, dins dels quatre cursos anteriors a l'entrada en vigor d'aquest decret, en el mateix mòdul professional inclòs en un cicle formatiu emparat per la LOGSE que siga objecte de la convalidació establerta en l'annex IV del Reial decret 1590/2011, de 4 de novembre. L'acreditació docent corresponent podrà sol·licitar-se durant un any des de l'entrada en vigor d'aquest decret.  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de com a mínim tres anys en el sector vinculat a la família professional realitzant activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establerta en aquesta disposició addicional serà el següent:  
El professorat que considere reunir els requisits necessaris ho sol·licitarà a la corresponent direcció territorial amb competències en educació, adjuntant la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a i/o b d'aquesta disposició addicional.  
La persona titular de la direcció territorial, amb un informe previ del seu servei d'Inspecció Educativa, elevarà proposta de resolució davant de l'òrgan administratiu competent en matèria d'ordenació d'aquestes ensenyances de formació professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar recurs d'alçada en el termini d'un mes des de la seua notificació davant de la secretaria autonòmica de la qual depenga l'esmentat òrgan administratiu competent, aspecte que haurà de constar en l'esmentada resolució. Aquestes resolucions quedaran inscrites en un registre creat a aquest efecte.  
  
Quarta. Incidència pressupostària  
La implementació i el desenvolupament d'aquest decret haurà de ser atès amb els mitjans personals i materials de la conselleria competent en aquestes ensenyances de Formació Professional, en la quantia que prevegen els corresponents pressupostos anuals.  
DISPOSICIÓ TRANSITÒRIA  
  
Única. Procés de transició i drets de l'alumnat que curse el cicle formatiu establert per a l'obtenció del títol de Tècnic/a en Impressió en Arts Gràfiques, emparat per la Llei orgànica 1/1990, de 3 d'octubre, d'ordenació general del sistema educatiu  
1. L'alumnat que, en finalitzar el curs escolar 2014/2015, complisca les condicions requerides per a cursar les ensenyances del segon curs del títol de Tècnic/a en Impressió en Arts Gràfiques emparat per la LOGSE, i que no haja superat algun dels mòduls professionals del primer curs del corresponent cicle formatiu les ensenyances del qual se substitueixen d'acord amb el que s'ha indicat en la disposició addicional primera d'aquest decret, comptarà amb dues convocatòries en cada un dels dos anys successius per a poder superar els esmentats mòduls professionals, sempre amb el límit màxim de convocatòries pendents de realitzar per la persona interessada que estableix la normativa vigent en cada un dels règims d'impartició de les ensenyances de formació professional.  
Transcorregut l'esmentat període, en el curs escolar 2017/2018, se li aplicaran les convalidacions, per als mòduls superats, establertes en l'article 14 del Reial decret 1590/2011, de 4 de novembre, pel qual s'estableix el títol de Tècnic/a en Impressió Gràfica o norma bàsica que el substituïsca, regulat per la Llei orgànica 2/2006, de 3 de maig, d'educació.  
2. A l'alumnat que, en finalitzar el curs escolar 2014/2015, no complisca les condicions requerides per a cursar les ensenyances del segon curs del títol de Tècnic/a en Impressió en Arts Gràfiques, emparats per la LOGSE, se li aplicaran les convalidacions establertes en l'article 14 del Reial decret 1590/2011, de 4 de novembre, pel qual s'estableix el títol de Tècnic en Impressió Gràfica, o norma bàsica que el substituïsca regulat per la LOE.  
3. L'alumnat que, en finalitzar el curs escolar 2015/2016, no complisca, per no haver superat el mòdul professional de Formació en Centres de Treball, les condicions requerides per a obtindre el títol de Tècnic/a en Impressió en Arts Gràfiques emparat per la LOGSE, disposarà d'una convocatòria en el següent curs escolar per a poder superar l'esmentat mòdul professional, sempre amb el límit màxim de convocatòries pendents de realitzar per la persona interessada, que estableix la normativa vigent en cada un dels règims d'impartició de les ensenyances de formació professional. A l'alumnat que, transcorregut l'esmentat període, no haja obtingut el títol corresponent, se li aplicaran les convalidacions, per als mòduls superats, establertes en l'article 14 del Reial decret 1590/2011, de 4 de novembre, pel qual s'estableix el títol de Tècnic/a en Impressió Gràfica, o norma bàsica que el substituïsca, regulat per la Llei orgànica 2/2006, de 3 de maig, d'educació.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que estableix aquesta norma.  
  
DISPOSICIONS FINALS  
  
Primera. Aplicació i desenvolupament  
S'autoritza a qui exercisca la titularitat de la conselleria competent en matèria educativa per a dictar totes les disposicions que siguen necessàries per a l'aplicació i el desenvolupament d'allò que disposa aquest decret.  
  
Segona. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes es produiran a partir de l'inici dels processos d'escolarització del curs 2015-2016.  
  
València, 10 de març de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
ANNEX I  
Mòduls professionals  
  
1. Mòdul professional: Preparació i regulació de màquines òfset  
Codi: 0877.  
Duració: 256 hores.  
Continguts:  
a) Valoració del flux de treball  
- Procés productiu gràfic. Tipus de productes.  
- Empresa gràfica. Seccions. Organització. Estructura.  
- Fases de preimpressió. Processos. Equipament. Materials. Paràmetres.  
- Propietats i característiques dels sistemes d'impressió.  
- Fases de l'enquadernació.  
- Característiques dels plastificats i envernissats. Productes. Processos.  
- Acabats.  
b) Regulació del pas de paper en màquina  
- Classificació de màquines d'impressió òfset segons:  
Posició dels cilindres.  
Nombre de cossos.  
plec o bobina.  
- Parts que componen una màquina d'impressió òfset i funció.  
- Elements i funcions dels mecanismes d'alimentació, registre del suport i transport:  
Capçal d'aspiració.  
Marcador.  
Guies frontals i guia lateral.  
Controls de dobles.  
- Problemes en el pas de paper en màquina.  
c) Regulació del cos impressor  
- Elements i funcions dels cilindres:  
Cos del cilindre.  
Cércols de guia.  
- Desenrotllament dels cilindres:  
Diàmetres primitius.  
Corones dentades.  
- Cilindre portaplanxes.  
- Mordasses: elements i funcions.  
- Relació entre el cos del cilindre, el rebaix, la grossària de la planxa i l'alçària.  
- Col·locació i extracció de la forma impressora òfset.  
- Cilindre portacautxú.  
- Col·locació i extracció del cautxú o coixí.  
- Relació entre el cos del cilindre, el rebaix, la grossària de la planxa i l'alçària i grossària de l'alça i del coixí.  
- Influència del cércol de suport, l'alçària de l'alça i els revestiments en la pressió addicional.  
- Influència del rodament entre els cilindres en la impressió final i en la duració de la màquina.  
- Problemes associats amb el cos impressor.  
d) Preparació de les bateries de mullada i tintatge  
- Parts que componen el grup humectador. Corrons: tipus de constitució i funcions.  
- Classes de sistemes de mullada.  
- Additius de la solució de mullada i com influïxen en esta. Osmosi inversa.  
- Avantatges i inconvenients de la utilització d'IPA.  
- Equilibri del sistema aiguatinta.  
- Relació de la velocitat del flux de solució de mullada amb el percentatge útil de tensioactiu.  
- Parts que componen la bateria de tintatge i funció que exercixen.  
  
- Regulació de la bateria: galgues i franja de tinta.  
- Relació de l'ajust del tinter amb:  
Les característiques de la superfície del suport d'impressió òfset.  
La viscositat i transparència de la pel·lícula de tinta.  
L'àrea circumferencial i lateral que ha de ser coberta i la proporció de tinta.  
- Problemes relacionats amb regulacions deficients de les bateries de mullada i tintatge.  
e) Regulació dels dispositius d'acabat:  
- Elements de la pila d'eixida i les seues funcions: partida de pinces, esquadres, allisador de plecs, corrioles, ventiladors o barres aplanadores, polvoritzador d'antimaculants i falques, fotocèl·lula.  
- Relació dels elements del sistema d'eixida amb:  
El gramatge del paper.  
La grossària del paper.  
El tipus de suport que s'imprimirà.  
- Sistemes d'assecament de les tintes.  
- Assecament per infrarojos.  
- Classe d'assecament:  
Per oxidació. Per oxipolimerització.  
Heat-set.  
Cold-set.  
Absorció selectiva.  
UV, EB, entre altres.  
- Característiques de l'assecament. Duració.  
- Temperatura d'assecament en funció de:  
La velocitat de tirada.  
La quantitat d'aigua emulsionada.  
La transparència del pigment.  
- Classes de torres d'envernissada.  
- El vernís: tipus i composició. Processos d'envernissada.  
- Dispositius de fenedura, trepada i encunyació en línia.  
- Problemes associats amb l'assecament (repintades).  
- Problemes associats amb la pila d'eixida: en la caiguda del plec i en el retirament.  
f) Aplicació del manteniment preventiu a la màquina d'impressió òfset  
- Funció de la lubricació.  
- Sistemes de lubricació.  
- Tipus de lubricants: olis i greixos.  
- Especificacions de lubricació.  
- Circuits i filtres d'aire.  
- Tipus de compressors.  
- Mecanismes de seguretat.  
- Problemes associats amb les pólvores antimaculants i el despreniment de fibres.  
g) Aplicació de normes de prevenció de riscos laborals i protecció ambiental  
- Pla de prevenció. Contingut i aplicació al sector.  
- Identificació dels riscos associats a la preparació i regulació de la màquina d'òfset.  
- Fonts de contaminació en la preparació i regulació de la màquina d'òfset.  
- Determinació de les mesures de prevenció de riscos laborals en la preparació i regulació de la màquina d'òfset.  
- Prevenció de riscos laborals en els processos de preparació i regulació de la màquina d'òfset.  
- Prevenció i protecció col·lectiva.  
- Equips de protecció individual.  
- Gestió de la protecció ambiental.  
- Normativa de prevenció de riscos laborals i de protecció ambiental.  
- Mètodes/normes d'orde i neteja.  
  
  
2. Mòdul professional: Desenrotllament de la tirada òfset  
Codi: 0878.  
Duració: 176 hores.  
Continguts:  
a) Registre de l'imprés  
- Guies frontals (fixes o mòbils). Funcions, regulació.  
- Guies laterals. Funcions:  
Regulació de la guia lateral.  
Ajust de la pressió del coixinet.  
- Guies pneumàtiques:  
Elements.  
Regulació en funció de la classe de suport.  
- Marques de registre i el seu posicionament.  
- Problemes de registre per:  
Condicions ambientals.  
Causes mecàniques (pressions i tensions).  
- Marcada.  
- Regulació de pinces.  
b) Entonació de l'imprés  
- Elements de les tires de control en òfset.  
- Causes i conseqüències de l'excés d'aigua en l'imprés final.  
- Dispositius d'ajust entre colors.  
- Ajust de color en funció de:  
La quantitat d'aigua.  
La pressió d'impressió.  
El tipus de paper.  
- Valors de la normativa ISO referent a la producció d'impresos òfset.  
- Densitat.  
- Trapping o acceptació de tinta.  
- Equilibri de grisos.  
- Guany d'estampació. Corbes tonals.  
c) Avaluació del primer plec ok  
- Comprovacions en plec: neteja de l'imprés, centrat i registre correcte, text remosquejat, transparències, repintada, arrancada de paper, duplicitats o arrugues.  
- Condicions que influïxen en la longitud de la impressió:  
Ambientals: temperatura i humitat.  
Quantitat d'aigua de mullada.  
Pressió d'impressió.  
- Equilibri entre la saturació del color en les masses i els tons mitjans.  
- Colors problemàtics pel seu emulsionament.  
d) Tirada d'impressió òfset  
- Freqüència de mostreig.  
- Densitat de les masses i contrastos d'impressió en òfset.  
- Problemes i solucions:  
Remosqueig.  
Repintada.  
Imatge fantasma.  
Projeccions o carrers.  
Ràfegues.  
Empastament.  
Greixatge.  
Seques.  
Vel.  
- Influència dels dispositius d'alimentació, transport i recepció de l'imprès en la tinta impresa, tant en l'anvers com en el revers, a l'hora de retirar.  
- Part d'incidències i formularis.  
- Procediments operatius estàndards, de seguretat i manuals.  
e) Neteja de la màquina  
- Productes de neteja i la seua aplicació.  
- Mètodes i normes d'orde i neteja en òfset.  
- Normativa de prevenció de riscos laborals i de protecció ambiental en la impressió òfset.  
- Influència dels dissolvents i dels materials de neteja en:  
Les planxes, cautxús.  
El sistema de tintatge.  
El sistema de mullada.  
- Impacte ambiental dels residus procedents de la indústria gràfica.  
  
- Gestió de la protecció ambiental.  
- Tractaments dels residus generats en la màquina.  
- Dispositius de neteja del cautxú: semiautomàtics o automàtics.  
  
- Llavador d'impressors.  
f) Riscos i mesures de seguretat  
- Riscos potencials en el maneig de màquines d'impressió respecte a:  
El maneig de les planxes.  
El contacte amb substàncies àcides i càustiques.  
Les inhalacions de vapors orgànics.  
Els atrapaments amb la màquina en moviment.  
El soroll.  
La vibració.  
L'embaràs i els riscos per al fetus.  
- Classes de dispositius de seguretat.  
- Localitzacions de dispositius de seguretat en la màquina.  
- Tècniques d'alçament de càrregues.  
- Agents físics que poden afectar la seguretat i salut dels treballadors: soroll, vibracions, radiacions i condicions termohigromètriques.  
  
- Equips de protecció individual.  
- Llei de prevenció de riscos laborals. Obligacions empresarials i drets i obligacions dels treballadors.  
  
3. Mòdul professional: Impressió en flexografia  
Codi: 0879.  
Duració: 176 hores.  
Continguts:  
a) Regulació de la bobina del suport  
- Descripció dels paràmetres de l'orde de treball.  
- Preparació del material, traçabilitat.  
- Recorregut de bobina en rotativa.  
- Tipus de màquines: en línia, en torreta o de tambor central. Tipus d'alineadores i guiatge.  
- Preparació de bobines fora de màquina. Configuració de l'entroncament: recte i en forma de v o w. Velocitats. Sistema de detecció amb etiqueta.  
- Tensions de bobines. Valors en funció del tipus de suport, grossor i amplària.  
- Tractaments superficials del suport. Els diferents tipus de tractaments. Determinació de la superfície a imprimir. Impressió exterior/interior.  
- Acabats en línia. Tipus d'encunys: plans i rotatius. Contrapartides. Elements per al plegatge. Tipus de coles. Aplicació d'un film metal·litzat o un altre tipus de manipulació.  
- Dispositius d'eixida. Rebobinadors i apiladors. Marcatge. Dada variable.  
b) Preparació de la forma impressora  
- Aplicació dels paràmetres de l'orde de treball en la preparació i muntatge de la forma impressora. Dades tècniques de posicionament.  
  
- Control de qualitat de clixés i cilindres portaplanxes. Revisió dels clixés i dels tipus de cilindres.  
- Tipus d'adhesius per a clixés. Duresa i grossors.  
- Valors de posició del fotopolímer. Dispositiu per perforacions o amb vídeo.  
- Premuntatges o muntatges ràpids per a impressió de cartó ondulat.  
  
- Longitud de repetició. Comprovacions. Màcules d'envasament.  
c) Regulació dels cossos impressors  
- Aplicació dels paràmetres de l'orde de treball. Disposició dels diversos cilindres. Desenrotllament dels cilindres.  
- Tipus de cilindres anilox: cromats i ceràmics. Tipus de gravats i característiques. Sistemes de gravat.  
- Tipus de tinters: oberts o de circuits tancats. Avantatges i inconvenients. Viscosímetres i sistemes automàtics per a regulació de viscositat. Filtres, tipus i manteniment.  
- Transferència de la quantitat de tinta. Equilibris de tensions interfacials.  
- Posició i estat dels cilindres i de les rasquetes o fulls dels tinters. Tipus i formes de rasquetes.  
d) Entonació i registre de l'imprés  
- Preparació de les tintes.  
- Aplicació dels paràmetres de l'orde de treball. Originals, mostres i proves de color. Estàndards i tires de control.  
- Valors de tensió superficial del suport, clixé i anilox. Proves d'ancoratge de tinta. Requeriments en funció de l'ús final.  
- Pressions correctes entre cilindres i paral·lelisme. Ajust micromètric.  
- Equips d'assecament entre colors. Tipus d'assecament: aire calent o radiació. Túnel d'assecament. Proves d'assecament de la impressió.  
- Control de qualitat amb mostres autoritzades. Senyals d'impressió i proves de contracte.  
- Densitometria i colorimetria: paràmetres de mesurament, tira de control, camps i equips. Control manual, remot i automàtic.  
e) Desenrotllament de la tirada  
- Aplicació dels paràmetres de l'orde de treball en el desenrotllament de la tirada. Constància dels valors en tota la tirada.  
- Marges de valors tonals i de registre. Densitats incorrectes.  
- Utilització de densitòmetre i colorímetre. Calibratge i manipulació.  
- Tipus de mostrejos de la tirada. Visors d'inspecció de banda.  
- Valoració dels mostrejos. Encreuaments de registre i pegats de control de pressions. Falques de guany de punt i balanç de grisos.  
- Fulls de control amb valors obtinguts. Emmagatzematge de valors de viscositats de tinta, pressions i mostres obtingudes.  
- Senyalització de defectes en bobina impresa.  
- Normativa de prevenció de riscos laborals. Dispositius de seguretat.  
f) Ajustos dels acabats realitzats en línia  
- Guiatge de la bobina i rebobinadors. Tipus de rebobinadors amb canvi o sense automàtic.  
- Equips auxiliars d'encunys plans i rotatius. Dispositius d'expulsió.  
- Equips auxiliars de superestructura de plegatge i volteig de la banda.  
- Formadores tubulars, bosses, anses, sistemes obri-fàcil, etc.  
- Dispositius de termos-relleu. Equips de pelada o buidatge del material sobrant del suport.  
- Dispositius de gofratge o relleu en sec.  
- Extrusió, laminació i contraencolatges.  
- Mostra de fitacions de l'orde de treball amb el posicionament de talls, fenedures, plegatges o altres tractaments.  
- Normativa de prevenció de riscos laborals. Dispositius de seguretat.  
g) Aplicació de la neteja i manteniment de la màquina  
- Productes de neteja per a tintes.  
- Neteja dels cilindres anilox.  
- Condicions dels cilindres anilox. Atenció i conservació.  
- Mecanismes de funcionament de les màquines. Lubricació d'engranatges.  
- Llibres de manteniment (preventius i predictius) de la màquina i equips auxiliars.  
- Característiques tècniques de les màquines.  
- Revisions periòdiques: diàries, setmanals, mensuals o semestrals.  
  
- Reciclatge de draps, tintes i productes químics. Gestió de residus.  
  
h) Aplicació de normes de prevenció de riscos laborals i protecció ambiental  
- Pla de prevenció. Contingut i aplicació al sector.  
- Identificació dels riscos associats a la impressió per flexografia.  
  
- Fonts de contaminació en flexografia.  
- Determinació de les mesures de prevenció de riscos laborals en flexografia.  
- Prevenció de riscos laborals en els processos d'impressió per flexografia.  
- Prevenció i protecció col·lectiva.  
- Equips de protecció individual.  
- Gestió de la protecció ambiental.  
- Normativa de prevenció de riscos laborals i de protecció ambiental.  
- Mètodes/normes d'orde i neteja.  
  
4. Mòdul professional: Impressió en serigrafia  
Codi: 0880.  
Duració: 224 hores.  
Continguts:  
a) Realització del processament de pantalles de serigrafia  
- Característiques dels teixits i especificacions d'utilització. Control de qualitat.  
- Pantalles per a ceràmica.  
- Característiques de treball: marcs, tipus, resistències i dimensions segons la imatge que es va a imprimir.  
- Productes químics: desengreixadors, recuperadors i eliminadors d'imatge fantasma.  
- Productes retocadors per a emulsions.  
- Curat de pantalles: Forns d'assecament de pantalles. Característiques.  
b) Elaboració de la pantalla digital  
- Fitxers informàtics: formats i versions.  
- Contingut dels arxius gràfics: característiques de les imatges, els textos i les marques d'impressió.  
- Emulsions: classes, aplicacions i control de qualitat.  
- Equips de processament digital: inkjet, sistema DEL (Digital Light Engraver) i sistema CTS per a pantalles cilíndriques.  
- Equips de processament digital amb exposició directa per mitjà de làser.  
- Pantalles cilíndriques i tipus d'impressions.  
- Procés de revelatge.  
- Control de qualitat de les pantalles digitals.  
c) Regulació de la màquina de serigrafia  
- Tractaments superficials del suport.  
- Mecanismes de funcionament de les màquines.  
- Tacons o guies per al registre de la imatge.  
- Posicionament de la pantalla en màquina.  
- Salt de pantalla o fora de contacte.  
- Ajustos amb caragols micromètrics.  
- Dispositius d'alimentació i extracció.  
- Equips d'assecament: processos i procediments.  
- Tipus de rasquetes: característiques i ajustos.  
d) Entonació i registre de l'imprés ok:  
- Aplicació dels paràmetres de l'orde de treball.  
- Densitometria: paràmetres de mesurament, especificacions, tira de control, camps i equips.  
- Especificacions tècniques del plec ok.  
- Regulacions de rasqueta sobre pantalla.  
- La tinta de serigrafia: propietats, classes, poder cobridor i concentració de color.  
- Preparació d'esmalts i frites per a ceràmica.  
- Control de l'assecament de l'imprés.  
- Proves d'adherència de la tinta sobre l'imprés.  
- La contrarasqueta: materials, dimensions i regulacions.  
e) Desenrotllament de la tirada en serigrafia  
- Tipus de mostrejos durant la tirada i valoració.  
- Defectes durant la tirada en la impressió de serigrafia.  
- Paràmetres del tintatge: grossària, guany de punt i acceptació de tinta.  
- Aplicació i mesurament densitomètrica durant la tirada de serigrafia.  
- Colorimetria en la impressió serigràfica.  
- Aplicació dels paràmetres de l'orde de treball en el desenrotllament de la tirada.  
- Control de qualitat de l'imprés.  
Assecament i post-tirada:  
- Assecament: equips, processos i procediments.  
- Tècniques d'aplicació de productes serigrafiats: laminacions, retroil·luminacions, tall i encunyació, transferència per sublimació, entre altres.  
- Curat i cristal·lització d'esmalts i frites.  
f) Realització de la neteja i manteniment de la màquina de serigrafia  
  
- Extracció de la tinta i neteja de la pantalla.  
- Productes de neteja per a tintes.  
- Llibre de manteniment de la màquina i equips auxiliars.  
- Revisions periòdiques: diàries, setmanals, mensuals o semestrals.  
  
- Reutilització i reciclatge de draps, tintes i productes químics.  
- Gestió de residus.  
g) Aplicació de normes de prevenció de riscos laborals i protecció ambiental  
- Pla de prevenció. Contingut i aplicació al sector.  
- Identificació dels riscos associats a la impressió per serigrafia.  
  
- Fonts de contaminació en serigrafia.  
- Determinació de les mesures de prevenció de riscos laborals en serigrafia.  
- Prevenció de riscos laborals en els processos d'impressió per serigrafia.  
- Prevenció i protecció col·lectiva.  
- Equips de protecció individual.  
- Gestió de la protecció ambiental.  
- Normativa de prevenció de riscos laborals i de protecció ambiental.  
- Mètodes/normes d'orde i neteja.  
  
5. Mòdul professional: Impressió digital  
Codi: 0869.  
Duració: 198 hores.  
Continguts:  
a) Execució de fitxers informàtics  
- Classes d'elements gràfics:  
Formats digitals per a imatges.  
Formats digitals per a fonts tipogràfiques.  
- Programes per a revisió d'arxius.  
- Programes de maquetació. Versions i compatibilitat.  
- Programes de tractament d'imatges. Versions i compatibilitat.  
- Seguretat i emmagatzematge de fitxers.  
- Programes per a impressió personalitzada.  
- Combinació de dades variables per a impressió digital.  
- Legislació i normativa vigent de protecció de dades.  
b) Normalització de fitxers informàtics  
- Estàndards ISO relacionats amb els formats de fitxer per a la impressió digital.  
- Tècniques de compressió d'imatge.  
- Resolució d'imatge:  
Segons la tecnologia d'impressió digital.  
Segons la grandària final de l'imprés  
Segons la classe d'element gràfic.  
- Generació del negre.  
- Tractament de les àrees amb transparència.  
- Elements d'un perfil de revisió i normalització segons:  
Versió i estat intern del document.  
Grandària i orientació de les pàgines.  
Resolució i compressió de les imatges.  
Mode de color.  
Incrustació i naturalesa de les fonts.  
Rendering.  
c) Configuració del processador d'imatge raster (rip)  
- Programari del rip.  
- Generació de cues d'entrada i eixida.  
- Classes de tramat:  
Lineatures i angles.  
FM, AM o XM.  
- Forma del punt.  
- Rebentat in-rip.  
- Imposició in-rip.  
- Calibratge i linearització del rip.  
- Tires de control.  
- Modes de buffering de pàgina.  
- Procediments i tests de correcció implementats pel fabricant.  
  
d) Preparació de les matèries primeres i els consumibles  
- Suports d'impressió digital.  
- Influència de les condicions ambientals, de l'embalatge i de l'apilament del suport d'impressió en l'alimentació de la màquina d'impressió digital.  
- Tintes en funció de la tecnologia de no-impacte:  
Tòners (en pols i líquids).  
Colorants i pigments en base aquosa.  
Colorants i pigments en base oliosa.  
Pigments en polímers fusibles/ceres.  
Pigments en monòmers líquids.  
- Qualitat de l'imprés en funció de:  
La grossària de la capa de tinta.  
La viscositat de la tinta.  
La naturalesa del suport d'impressió.  
- Possibles revestiments especials en el suport d'impressió.  
- Càlcul de matèries primeres necessàries per a la impressió.  
- Certificacions de traçabilitat del paper (cadena de custòdia).  
- Legislació mediambiental aplicada a la impressió digital.  
e) Preparació de la màquina d'impressió digital  
- El sistema digital com a prova d'impressió.  
- Sistemes de mesura i control del color imprés:  
Densitometria.  
Colorimetria.  
Espectrofotometria.  
Les escales de control.  
Perfils de color.  
Patrons de prova normalitzats ugra/fogra.  
Perfilada de la màquina d'impressió digital.  
- Impressió digital estandarditzada aplicada a producció industrial. Norma ISO.  
- Mètodes d'impressió sense impacte:  
Electrofotografia.  
Ionografia.  
Magnetografia.  
Doll de tinta (continu, tèrmic de bambolla, piezoelèctric i electrostàtic).  
Termografia.  
Sublimació tèrmica.  
Fotografia.  
- Parts que componen una màquina d'impressió digital i funció de cada una d'estes.  
- Categories d'impressió digital:  
Segons el format.  
Segons el suport d'impressió.  
Segons unitats d'impressió.  
Segons el mode d'impressió a doble cara.  
Segons la classe de matèria colorant.  
- Acabats:  
Fenedura.  
Grapada.  
Plegat.  
Tall.  
Enquadernació.  
f) Realització de la tirada en la màquina d'impressió digital  
- Fluxos de treball.  
- Càlcul de costos de la impressió.  
- Dispositius de seguretat.  
- Marques de registre en la totalitat de plecs de la tirada.  
- Dispositius d'ajust entre colors.  
- Influència de les condicions ambientals en la consecució del registre entre cares o entre colors de la mateixa cara.  
- Relació de l'ajust de color amb:  
La pressió d'impressió.  
La naturalesa del material colorant (tòner i tinta).  
La classe de suport d'impressió.  
- Valors de la normativa ISO referent a la producció d'impresos digitals.  
- Procediments operatius estàndards, de seguretat i manuals.  
g) Realització del manteniment preventiu de la màquina  
- Elements i distintes parts de la màquina.  
- Impacte ambiental dels residus procedents de la impressió digital.  
  
- Procediment de separació i emmagatzematge dels residus generats en la màquina en impressió digital.  
- Relació dels riscos potencials de toxicitat i seguretat en les màquines d'impressió digital i mesures preventives.  
- Funció de la lubricació.  
- Normes de manteniment establides pel fabricant respecte als circuits i filtres.  
  
6. Mòdul professional: Preparació de materials per a impressió  
Codi: 0882.  
Duració: 256 hores.  
Continguts:  
a) Preparació del paper  
- Classificació de suports paperers. Criteris de selecció segons el seu ús.  
- Denominació i formats comercials de papers d'impressió.  
- Emmagatzematge i manipulació del paper: criteris i mètodes.  
- Normes de prevenció de riscos laborals en la manipulació dels suports d'impressió.  
- Condicions d'emmagatzemat dels materials gràfics.  
- Estructura i classificació de propietats dels papers.  
- Característiques dels papers que influïxen directament en la impressió.  
- Instrumentació i equips de mesurament. Mètodes d'assaig.  
- Protocols de mesurament i notació de les característiques dels suports.  
- Comportament dels suports en el procés gràfic.  
- Preparació i condicionament dels suports per a la seua impressió: criteris i mètodes.  
- Càlculs paperers: gramatge, pes, cost del paper, grossària, raimatge, pla de tall, entre altres.  
- Càlcul d'edicions.  
- Procés de fabricació.  
b) Preparació d'altres suports d'impressió  
- Classificació de les pel·lícules plàstiques: criteris de selecció segons el seu ús.  
- Procés de fabricació de les pel·lícules plàstiques.  
- Característiques de les pel·lícules plàstiques que influïxen en la impressió.  
- Preparació i condicionament de les pel·lícules plàstiques per a la seua impressió. Tractaments: químics, corona, plasma i flamatge.  
- Altres suports d'impressió: teles, metalls, ceràmiques, vidre.  
- Autoadhesius: composició i característiques. Procés de fabricació dels autoadhesius.  
- Classificació i característiques del cartó ondulat. Procés de fabricació del cartó ondulat.  
- Propietats del cartó que influïxen en la impressió.  
- Emmagatzematge i manipulació del cartó.  
- Suports compostos: classificació, elaboració i característiques d'impressió.  
- Instruments i equips de mesurament. Mètodes d'assaig.  
c) Preparació de pantalles i fotopolímers de flexografia  
- Comprovació de la forma impressora:  
- La forma flexogràfica: classes, parts, característiques i formats.  
- La forma serigràfica: classes, parts i característiques.  
- Funcionament i transferència de tinta de les formes impressores.  
- Principals defectes de les formes: flexo, serigrafia i buit.  
- Distorsió del clixé.  
d) Col·locació de la forma impressora d'òfset  
- La forma impressora òfset: classes, parts i formats.  
- Funcionament de la forma òfset.  
- Característiques de la forma òfset.  
- Coixí de cautxú: tipus.  
- El mesurament densitomètric en les planxes òfset.  
- Principals defectes de les planxes òfset i correccions.  
e) Preparació de tintes  
- Composició i classificació de les propietats de les tintes.  
- Classificació de les tintes.  
- Comportament de les tintes en la impressió.  
- Característiques i paràmetres de les tintes: reològiques i òptiques.  
- Instrumentació i equips de mesurament de les característiques de les tintes. Mètodes d'assaig.  
- Additius per al condicionament de les tintes.  
- Preparació de les tintes per a la impressió.  
- Classificació, tractament i gestió de residus.  
f) Preparació de colors especials  
- Biblioteques de color.  
- Mesurament del color de les tintes: instruments de mesurament i condicions de mesurament.  
- Mescla de tintes: proporcions, equips i orde de mescla.  
- Procés d'obtenció de colors especials en el taller.  
g) Preparació de la solució de mullada  
- Solucions de mullada: composició i propietats.  
- Additius per a la solució d'humectació.  
- Duresa de l'aigua.  
- Preparació de la solució de mullada.  
- El pH de la solució de mullada: funció, mesurament i control. Solucions reguladores o tampó.  
- La conductivitat de la solució de mullada: mesurament.  
- L'alcohol isopropílic en la solució de mullada: funció i mesurament.  
- Classificació, tractament i gestió de residus.  
  
7. Mòdul professional: Impressió en baix relleu  
Codi: 0883.  
Duració: 64 hores.  
Continguts:  
a) Regulació del cos impressor de gravat en relleu  
- Cilindre gravat: composició, tipus de gravat i tractaments posteriors.  
- Preparació i ajust en màquina del cilindre gravat.  
- Cilindres de pressió: composició i característiques.  
- Cos impressor: regulació del grup impressor, pressions i desenrotllaments.  
- Tipus de fulls per a gravat en relleu. Materials i tipus d'afiladura (convencional i autoafilant).  
- Regulació de la pressió, paral·lelisme, angle i moviment axial del full.  
- Tipus d'assecament adequats segons el suport que s'imprimirà.  
- Regulació dels forns d'assecament: temperatura, cabal d'aire i altres.  
- Tintes de gravat en relleu: composició, característiques i maquinabilitat.  
- Tipus d'additius per a les tintes de gravat en relleu: diluents, retardants d'assecament, pastes d'allargament, correctors de viscositat, entre altres.  
- Influència dels additius en la reologia de les tintes per a gravat en relleu.  
- Mesurament i càlcul de les característiques reològiques i ajust a les necessitats d'impressió. Regulacions en màquina.  
b) Realització del registre i entonació de l'imprés en gravat en relleu  
  
- Registre de la imatge en rotatives de gravat en relleu: registre axial i circumferencial.  
- Regulació dels mecanismes de posicionament de la imatge i corrons oscil·lants.  
- Sistemes de tintatge en màquines de gravat en relleu: tinter, safata, difusor, depòsit de tinta, bomba, viscosímetre i circuit.  
- Variables que afecten el tintatge. Posicionament i tipus de fulls, reologia de les tintes, pressions, dureses i altres.  
- Regulació de les variables que afecten el tintatge.  
- Seqüència d'impressió i ajustos d'entonació.  
- Defectes característics en la impressió en gravat en relleu: augment de viscositat de la tinta, ratlles, remosqueig, pèrdua de punt, agulletes, assecament i repintades, entre altres.  
c) Realització de la tirada en gravat en relleu  
- Elements per al control de l'imprés: tires de control, cotes autotró i testimoni lateral.  
- Aparells de mesurament: estroboscopis, espills rotatoris, densitòmetres i colorímetres.  
- Sistemes de mostreig.  
- Sistemes de mesurament i comprovació de característiques colorimètriques: valor tonal, densitat de massa, contrast d'impressió, trapping i contingut en gris, entre altres.  
- Contrast de l'imprés amb mostres autoritzades.  
- Ajustos en la reologia de les tintes, additius, pressions, fulls i altres.  
- Ajustos en els mecanismes de posicionament de la imatge i corrons oscil·lants.  
- Detecció dels defectes característics en la impressió en gravat en relleu: augment de viscositat de la tinta, ratlles, remosqueig, pèrdua de punt, agulletes, assecament, repintades, ancoratge de tinta i altres.  
- Característiques de l'orde de treball per a màquines de gravat en relleu.  
- Normes de qualitat de l'imprés en gravat en relleu.  
- Parts de producció. Tipus i sistemàtica en la seua confecció.  
- Tipus de residus industrials durant la tirada. Classificació.  
d) Preparació i regulació de la màquina de tampografia  
- Màquines de tampografia: cos impressor, formes impressores, tampons i materials d'impressió.  
- Muntatge i regulació dels elements.  
- Motles i bases portaobjectes. Desplaçament en llançadora o cavallets.  
- Realització de motles i ajust a les bases.  
- Tintes de tampografia: composició, característiques i maquinabilitat.  
- Tipus d'additius per a les tintes de tampografia: diluents, retardants d'assecament, pastes d'allargament, correctors de viscositat i altres.  
- Influència dels additius en la reologia de les tintes per a tampografia.  
- Tinters de tampografia: oberts i tancats.  
- Col·locació i ajustos dels tinters.  
- Identificació dels riscos associats a la impressió en baix relleu.  
  
- Determinació de les mesures de prevenció de riscos laborals en la impressió en baix relleu.  
- Prevenció de riscos laborals en els processos d'impressió en baix relleu.  
- Mètodes i normes d'orde i neteja en el lloc de treball.  
e) Realització de la tirada en tampografia  
- Característiques de la impressió: orde d'impressió, registre, entonació, guany d'estampació, assecament i ancoratge de tinta.  
- Ajustos de registre: posició de les formes impressores, desplaçament dels tampons i de les bases portaobjectes.  
- Ajustos en la reologia de les tintes.  
- Ajustos en les pressions de transferència forma-tampó-suport.  
- Obtenció de primeres proves ok i comparació amb mostres autoritzades.  
- Detecció de defectes: registre, tintatge, transferència forma-tampó-suport, guany d'estampació, assecament, ancoratge de tintes entre altres.  
- Correcció de defectes: registre, tintatge, transferència forma-tampó-suport, guany d'estampació, assecament, ancoratge de tintes entre altres.  
- Sistema de mostreig. Freqüència segons producció.  
- Sistemes de mesurament i comprovació de característiques de la impressió: orde d'impressió, registre, entonació, guany d'estampació, assecament i ancoratge de tinta.  
- Registre de dades en fulls de control i seguiment del procés.  
f) Realització de la neteja i el manteniment preventiu de la màquina de tampografia  
- Manuals del fabricant de la màquina.  
- Manual de manteniment preventiu.  
- Pla de prevenció de riscos laborals i de protecció ambiental. Elements fungibles de les màquines.  
- Lubricants: tipus i aplicacions.  
- Operacions de desmuntatge, neteja i emmagatzematge de tinters, tampons, plaques de tampografia i motles portaobjectes.  
- Tipus de residus industrials durant la neteja. Classificació. Tractament i gestió de residus.  
  
8. Mòdul professional: Formació i orientació laboral  
Codi: 0884.  
Duració: 96 hores.  
Continguts:  
a) Busca activa d'ocupació  
- Valoració de la importància de la formació permanent per a la trajectòria laboral i professional del Tècnic en Impressió Gràfica.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el Tècnic en Impressió Gràfica.  
- Definició i anàlisi del sector professional del Tècnic en Impressió Gràfica.  
- Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca de treball: fonts d'informació i reclutament. tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.  
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
b) Gestió del conflicte i equips de treball  
- Valoració dels avantatges i inconvenients del treball en equip enfront del treball individual per a l'eficàcia de l'organització.  
- Concepte d'equip de treball.  
- Tipus d'equips en la indústria d'arts gràfiques segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes.  
- Causes del conflicte en el món laboral.  
- Mètodes per a la resolució o supressió del conflicte: negociació; mediació, conciliació i arbitratge.  
c) Contracte de treball  
- El dret del treball. Fonts del dret del treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials.  
- Noves formes de regulació del treball.  
- Intervenció dels organismes públics en les relacions laborals.  
  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Modalitats de contractes de treball i mesures de foment de la contractació. ETT.  
- Temps de treball: jornada, descans, vacacions, permisos, hores. extraordinàries, festius, horaris...  
- Condicions de treball relacionades amb la conciliació de la vida laboral i familiar.  
- Salari: estructura del salari, SMI, FOGASA, rebut de salaris.  
- Modificació, suspensió i extinció del contracte de treball. Rebut de liquidació.  
- Representació dels treballadors: representants unitaris i sindicals.  
  
- Negociació col·lectiva.  
- Anàlisi del conveni col·lectiu aplicable a l'àmbit professional del Tècnic en Impressió Gràfica.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat i beneficis socials, entre altres.  
- Plans d'igualtat.  
d) Seguretat social, ocupació i desocupació  
- El sistema de seguretat social com a principi bàsic de solidaritat social.  
- Estructura del sistema de seguretat social: nivells de protecció; règims especials i general.  
- Determinació de les principals obligacions dels empresaris i els treballadors en matèria de seguretat social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
e) Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en les indústries gràfiques.  
- Determinació dels possibles danys a la salut del treballador que poden derivar-se de les situacions de risc detectades.  
f) Planificació de la prevenció de riscos en l'empresa  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut, INSHT, Inspecció de Treball, INVASSAT-  
- Gestió de la prevenció a l'empresa.  
- Planificació de la prevenció a l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una pime.  
g) Aplicació de mesures de prevenció i protecció en l'empresa  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
  
9. Mòdul professional: Empresa i iniciativa emprenedora  
Codi: 0885.  
Duració: 66 hores.  
Continguts:  
a) Iniciativa emprenedora  
- Innovació i desenrotllament econòmic. Principals característiques de la innovació en l'activitat d'impressió. (materials, tecnologia, organització de la producció, etc.).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats d'una pime d'arts gràfiques.  
- L'actuació dels emprenedors com a empresaris en el sector de les arts gràfiques. El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit de les arts gràfiques.  
  
- Bones pràctiques de cultura emprenedora en l'àmbit de les arts gràfiques.  
b) L'empresa i el seu entorn  
- L'empresa com a sistema.  
- Funcions bàsiques de l'empresa.   
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- L'entorn específic de l'empresa: clients, proveïdors i competència.  
  
- Anàlisi de l'entorn general d'una d'una pime d'arts gràfiques.  
- Anàlisi de l'entorn específic d'una d'una pime d'arts gràfiques.  
  
- L'estudi de mercat.  
- Localització de l'empresa.  
- Pla de màrqueting.  
- Relacions d'una d'una pime d'arts gràfiques amb el seu entorn.  
- Relacions d'una d'una pime d'arts gràfiques amb el conjunt de la societat.  
- Contribució d'una d'una pime d'arts gràfiques al desenrotllament sostenible.  
- Cultura de l'empresa i imatge corporativa  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses d'arts gràfiques.  
c) Creació i posada en marxa d'una empresa  
- Concepte jurídic d'empresa.  
- Tipus d'empresa i elecció de la forma jurídica: responsabilitat, fiscalitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una pime. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses d'arts gràfiques.  
- Viabilitat econòmica i viabilitat financera d'una pime d'arts gràfiques.  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
d) Funció administrativa  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa d'arts gràfiques.  
- Documents necessaris per a l'exercici de l'activitat econòmica: documents de compravenda, mitjans de pagament i altres.  
  
10. Mòdul professional: Formació en centres de treball  
Codi: 0886.  
Duració: 380 hores.  
Continguts:  
a) Identificació de l'estructura i organització empresarial  
- Estructura i organització empresarial del sector de les arts gràfiques.  
- Activitat de l'empresa i la seua ubicació en el sector de les arts gràfiques.  
- Organigrama de l'empresa. relació funcional entre departaments  
  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
b) Aplicació d'hàbits ètics i laborals  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
  
- Actituds davant de la prevenció de riscos laborals i ambientals.  
- Jerarquia en l'empresa. comunicació amb l'equip de treball.  
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i altres, de l'empresa.  
  
c) Preparació dels materials per a la producció d'impresos  
- Comprovació de la forma impressora segons les condicions del treball.  
- Denominació i formats comercials de papers d'impressió.  
- Emmagatzematge i manipulació del paper: criteris i mètodes.  
- Comportament dels suports en el procés gràfic.  
- Comportament de les tintes en la impressió.  
- Característiques i paràmetres de les tintes: reològiques i òptiques.  
- Instrumentació i equips de mesurament de les característiques de les tintes.  
- Mescla de tintes: proporcions, equips i orde de mescla.  
- Procés d'obtenció de colors especials en el taller.  
- Solucions de mullada: composició i propietats.  
d) Preparació de la màquina d'òfset  
- Elements i funcions dels mecanismes d'alimentació, registre del suport i transport.  
- Problemes en el pas de paper en màquina.  
- Elements i funcions dels cilindres.  
- Relació entre el cos del cilindre, el rebaix, la grossària de la planxa i l'alçària i grossària de l'alça del coixí.  
- Problemes associats amb el cos impressor.  
- Parts que componen la bateria de tintatge i funció que exercixen.  
  
- Parts que componen el grup humectador.  
- Equilibri del sistema aiguatinta.  
- Problemes relacionats amb regulacions deficients de les bateries de tintatge i mullada.  
- Dispositius de fenedura, trepada i encunyació en línia.  
- Problemes associats amb l'assecament (repintades).  
- Problemes associats amb la pila d'eixida: en la caiguda del plec i en el retirament.  
e) Desenrotllament de la tirada en òfset  
- Guies frontals i laterals.  
- Problemes de registre.  
- Elements de les tires de control en òfset.  
- Comprovacions en plec: neteja de l'imprés, registre correcte, text remosquejat, transparències, repintada, arrancada de paper, duplicitats o arrugues.  
- Freqüència de mostreig.  
- Condicions densitomètriques de l'imprés.  
- Productes de neteja i la seua aplicació.  
- Mètodes i procediments de neteja en òfset.  
- Gestió de la protecció ambiental.  
- Tractaments dels residus generats en la màquina.  
f) Producció d'impresos en flexografia  
- Tipus de màquines en línia, en torreta o de tambor central. Tipus d'alimentadors i guiatge.  
- Preparació de bobines fora de màquina.  
- Configuració dels entroncaments.  
- Tensions de les bobines.  
- Acabats en línia. Tipus d'encunys: plans i rotatius. Elements per al plegatge. Tipus de cues. Aplicació d'un film metal·litzat o un altre tipus de manipulació.  
- La forma impressora de flexografia. Preparació fora de màquina. Muntatge, tipus d'adhesius i segellats.  
- Tipus de cilindres anilox: cromats i ceràmics. Gravats i característiques.  
- Pressions i paral·lelismes entre cilindres.  
- Densitometria i colorimetria: paràmetres de mesurament, tira de control i camps.  
- Mostreig.  
- Dispositius de seguretat.  
g) Producció d'impresos en serigrafia  
- Contingut dels arxius gràfics: característiques de les imatges, els textos i les marques d'impressió.  
- Equips de processament digital: inkjet, sistema DEL (digital light engraver), sistemes CTS per a pantalles cilíndriques. Equips amb exposició directa per mitjà de làser.  
- Tractaments superficials del suport.  
- Funcionament de les màquines: tacons o guies per al registre de la imatge en l'imprés, rasquetes i contrarasquetes.  
- Densitometria, paràmetres de mesurament, especificacions i tires de control.  
- Control de l'assecament de l'imprés.  
- Mostrejos de l'imprés durant la tirada.  
- Defectes en la impressió en serigrafia, causes i solucions.  
- Productes de neteja.  
- Pla de manteniment preventiu.  
- Gestió de residus.  
- Reciclatge de draps, tintes i productes químics.  
h) Producció d'impresos digitals  
- Programes per a la revisió d'arxius.  
- Seguretat i emmagatzematge de fitxers.  
- Programes per a impressió personalitzada.  
- Resolució d'imatge.  
- Elements d'un perfil de revisió i normalització.  
- Programari del rip.  
- Generació de cues d'entrada i eixida.  
- Classes de tramat.  
- Calibratge i linearització del rip.  
- Suports d'impressió digital.  
- Parts que componen una màquina d'impressió digital i funció de cada una d'estes.  
- Dispositius de seguretat.  
- Relació de l'ajust de color.  
- Procediments operatius estàndards, de seguretat i manuals.  
- Impacte ambiental dels residus procedents de la impressió digital.  
- Procediment de separació i emmagatzematge dels residus generats en la màquina d'impressió digital.  
- Relació dels riscos potencials de toxicitat, seguretat en les màquines d'impressió digital i mesures preventives.  
  
  
  
  
ANNEX IV  
Currículum complet de mòduls professionals d'anglès tècnic  
  
1. Mòdul professional: Anglès tècnic I-M.  
Codi: CV0001.  
Duració: 64hores.  
Resultats d'aprenentatge i criteris d'avaluació.  
1. Reconeix informació professional i quotidiana continguda en discursos orals emesos en llengua estàndard, analitzant el contingut global del missatge i relacionant-lo amb els recursos lingüístics corresponents.  
  
Criteris d'avaluació  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret informació específica en missatges relacionats amb aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard i articulades amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
  
2. Interpreta informació professional continguda en textos escrits senzills, analitzant de manera comprensiva els seus continguts.  
Criteris d'avaluació  
a) S'han seleccionat els materials de consulta i diccionaris tècnics.  
  
b) S'han llegit de manera comprensiva textos clars en llengua estàndard.  
c) S'ha interpretat el contingut global del missatge.  
d) S'ha relacionat el text amb l'àmbit del sector a què es referix.  
  
e) S'ha identificat la terminologia utilitzada.  
f) S'han realitzat traduccions de textos en llengua estàndard utilitzant material de suport en cas necessari.  
g) S'ha interpretat el missatge rebut a través de suports telemàtics: adreça electrònica, fax, entre altres.  
3. Emet missatges orals clars estructurats, participant com a agent actiu en conversacions professionals.  
Criteris d'avaluació  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat l'acceptació o no de propostes realitzades.  
j) S'ha argumentat l'elecció d'una determinada opció o procediment de treball triat.  
k) S'ha sol·licitat la reformulació del discurs o part d'aquest quan s'ha considerat necessari.  
4. Elabora textos senzills en llengua estàndard, relacionant regles gramaticals amb la finalitat d'aquells.  
Criteris d'avaluació  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
  
c) S'han realitzat resums de textos relacionats amb el seu entorn professional.  
d) S'ha omplit documentació específica del seu camp professional.  
  
e) S'han aplicat les fórmules establertes i el vocabulari específic en l'ompliment de documents.  
f) S'han resumit les idees principals d'informacions donades, utilitzant els seus propis recursos lingüístics.  
g) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
Criteris d'avaluació  
a) S'han definit els trets més significatius dels costums i usos de la comunitat on es parla la llengua estrangera.  
b) S'han descrit els protocols i normes de relació social propis del país.  
c) S'han identificat els valors i creences propis de la comunitat on es parla la llengua estrangera.  
d) S'han identificat els aspectes socioprofessionals propis del sector, en qualsevol tipus de text.  
e) S'han aplicat els protocols i normes de relació social propis del país de la llengua estrangera.  
Continguts  
Comprensió de missatges orals:  
- Reconeixement de missatges professionals del sector i quotidians.  
- Missatges directes, telefònics, gravats.  
- Terminologia específica del sector.  
- Idea principal i idees secundàries.  
- Recursos gramaticals: temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte i altres.  
- Altres recursos lingüístics: gustos i preferències, suggeriments, argumentacions, instruccions, expressió de la condició i dubte i altres.  
  
- Diferents accents de llengua oral.  
Interpretació de missatges escrits:  
- Comprensió de missatges, textos, articles bàsics professionals i quotidians.  
- Suports telemàtics: fax, correu electrònic, burofax.  
- Terminologia específica del sector.  
- Idea principal i idees secundàries.  
- Recursos gramaticals: temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte i altres.  
- Relacions lògiques: oposició, concessió, comparació, condició, causa, finalitat, resultat.  
- Relacions temporals: anterioritat, posterioritat, simultaneïtat.  
Producció de missatges orals:  
- Registres utilitzats en l'emissió de missatges orals.  
- Terminologia específica del sector.  
- Sons i fonemes vocàlics i consonàntics. Combinacions i agrupacions.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
. Suport, demostració d'enteniment, petició d'aclariment i altres.  
  
. Entonació com a recurs de cohesió del text oral.  
Emissió de textos escrits:  
- Elaboració de textos senzills professionals del sector i quotidians.  
  
- Adequació del text al context comunicatiu.  
- Registre.  
- Selecció lèxica, selecció d'estructures sintàctiques, selecció de contingut rellevant.  
- Ús dels signes de puntuació.  
- Coherència en el desenrotllament del text.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol·làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenrotllament i seguiment de normes de protocol i compliment de processos i protocols de qualitat; tot això, en anglès, incloent-hi aspectes com:  
- L'ús i aplicació de les diverses tècniques de comunicació per a informar i assessorar el client durant els processos de servei.  
- El desenvolupament i la formalització de processos i protocols de qualitat associats a les activitats del servei.  
Les activitats professionals associades a aquestes funcions s'apliquen en els processos corresponents a la qualificació professional.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança aprenentatge que permeten assolir els objectius del mòdul versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglès.  
- Els processos de qualitat en l'empresa, la seua avaluació i la identificació i formalització de documents associats a la prestació de serveis en anglès.  
- La identificació, anàlisi i procediments d'actuació davant de queixes o reclamacions dels clients en anglès.  
2. Mòdul professional: anglès tècnic II-M  
Codi: CV0002  
Duració: 44hores.  
Resultats d'aprenentatge i criteris d'avaluació.  
1. Produïx missatges orals senzills en llengua anglesa en situacions habituals de l'àmbit social i professional de l'empresa reconeixent i aplicant les normes pròpies de la llengua anglesa.  
Criteris d'avaluació  
a) S'han identificat missatges de salutacions, presentació i acomiadament, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmès missatges relatius a justificació de retards, absències o qualsevol altra eventualitat.  
d) S'han emprat amb suficient fluïdesa les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté conversacions en llengua anglesa senzilles i rutinàries del sector interpretant la informació de partida.  
Criteris d'avaluació  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i altres, amb les pautes de cortesia associades dins del context de la conversació.  
c) S'han atès consultes directes telefònicament amb suposats clients i proveïdors.  
d) S'han identificat la informació facilitada i els requeriments realitzats per l'interlocutor.  
e) S'han formulat les preguntes necessàries per a afavorir i confirmar la percepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglès en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprès sense dificultat els punts principals de la informació.  
j) S'ha utilitzat un accent adequat en les conversacions en anglès.  
  
3. Ompli documents rutinaris de caràcter tècnic en anglès reconeixent i aplicant les normes pròpies de la llengua anglesa.  
Criteris d'avaluació  
a) S'ha identificat un vocabulari bàsic d'ús general en la documentació pròpia del sector.  
b) S'han identificat les característiques bàsiques i dades clau del document.  
c) S'han analitzat el contingut i la finalitat de distints documents tipus d'altres països en anglès.  
d) S'han omplit documents professionals relacionats amb el sector.  
  
e) S'han redactat cartes d'agraïments a proveïdors i clients en anglès.  
f) S'han omplit documents d'incidències i reclamacions.  
  
g) S'ha recepcionat i remés adreça electrònica i fax en anglès amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents senzills de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un currículum en el model europeu (Europass) o en uns altres de propis dels països de llengua anglesa.  
c) S'han identificat borses d'ocupació en anglès accessibles per mitjans tradicionals i utilitzant les noves tecnologies.  
d) S'han traduït ofertes d'ocupació en anglès.  
  
e) S'ha redactat la carta de presentació per a una oferta d'ocupació.  
  
f) S'han descrit les habilitats personals més adequades a la sol·licitud d'una oferta d'ocupació.  
g) S'ha inserit un currículum en una borsa de treball en anglès.  
  
h) S'han redactat cartes de citació, rebuig i selecció per a un procés de selecció en l'empresa.  
i) S'ha desenvolupat una actitud de respecte cap a les distintes formes d'estructurar l'entorn laboral.  
j) S'ha valorat la llengua anglesa com a mitjà de relació i enteniment en el context laboral.  
5. Interpreta textos, documents, conversacions, gravacions o altres en llengua anglesa relacionats amb la cultura general de negoci i empresa utilitzant les eines de suport més adequades.  
Criteris d'avaluació  
a) S'han identificat les eines de suport més adequades per a la interpretació i traduccions en anglès.  
b) S'ha interpretat informació bàsica sobre l'empresa, el producte i el servei.  
c) S'han interpretat estadístiques i gràfics en anglès sobre l'àmbit professional.  
d) S'han aplicat els coneixements de la llengua anglesa a les noves tecnologies de la comunicació i de la informació.  
e) S'ha valorat dimensió de la llengua anglesa com a mitjà de comunicació base en la relació empresarial, tant europea com mundial.  
Continguts  
Missatges orals senzills en anglès en situacions pròpies del sector:  
- Recursos, estructures lingüístiques, lèxic bàsic i aspectes fonològics sobre presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transports, horaris, actes culturals i anàlegs.  
- Recepció i transmissió de missatges de forma presencial, telefònica o telemàtica.  
- Sol·licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
  
- Estils comunicatius formals i informals: la recepció i relació amb el client.  
Conversació bàsica en llengua anglesa en l'àmbit de l'atenció al client  
- Recursos, estructures lingüístiques, lèxic bàsic i aspectes fonològics relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul·lació de cites.  
  
- Presentació de productes/serveis: característiques de productes/serveis, mesures, quantitats, serveis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglès:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o altres.  
- Recursos, estructures lingüístiques i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglès:  
- Recursos, estructures lingüístiques i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació  
- La selecció i contractació del personal: contractes de treball. Cartes de citació, admissió i rebuig en processos de selecció.  
- L'organització de l'empresa: llocs de treball i funcions.  
Interpretació de textos amb ferramentes de suport  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
. Articles de premsa específics del sector.  
. Descripció i comparació de gràfics i estadística. Compressió dels indicadors econòmics més habituals.  
· Agenda. Documentació per a l'organització de cites, trobades, i reunions. Organització de les tasques diàries.  
· Consulta de pàgines webs amb continguts econòmics en anglès amb informació rellevant per a l'empresa.  
Orientacions pedagògiques:  
Aquest mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenvolupament i seguiment de normes de protocol i compliment de processos i protocols de qualitat; tot això, en anglès.  
  
L'atenció al client, la informació i assessorament, el desenvolupament i seguiment de normes de protocol i el compliment de processos i protocols de qualitat; tot això, en anglès, incloent-hi aspectes com:  
- L'ús i l'aplicació de les diverses tècniques de comunicació per a informar i assessorar el client durant els processos de servei.  
- L'aplicació del protocol institucional en l'organització d'actes que ho requerisquen.  
- El desenvolupament i la formalització de processos i protocols de qualitat associats a les activitats del servei.  
Les activitats professionals associades a aquestes funcions s'apliquen fonamentalment en els processos propis del nivell de qualificació.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança aprenentatge que permeten assolir els objectius del mòdul versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglès.  
- Els processos de qualitat en l'empresa, la seua avaluació i la identificació i formalització de documents associats a la prestació de serveis en anglès.  
- La identificació, anàlisi i procediments d'actuació davant de queixes o reclamacions dels clients en anglès.


Còpia Permalink ELI